b'\n_START_ARTICLE_\nFrancis Par\xc3\xa9\n_START_SECTION_\nJunioriura\n_START_PARAGRAPH_\nPar\xc3\xa9 pelasi vuodet 2002\xe2\x80\x932004 Charles-Lemoy. Riverainsin joukkueessa. QMJHL-joukkue Shawinigan Cataractes varasi h\xc3\xa4net 46. pelaajana kes\xc3\xa4ll\xc3\xa4 2003. Par\xc3\xa9 pelasi kauden 2003\xe2\x80\x932004 kuitenkin viel\xc3\xa4 suurimmaksi osaksi Riverainsissa ja oli koko juniorisarjan paras pistemies ja maalintekij\xc3\xa4 sek\xc3\xa4 runkosarjassa tehoilla 52+30=82, pudotuspeleiss\xc3\xa4 tehoilla 15+9=24 ett\xc3\xa4 National Midget Championshipiss\xc3\xa4 (nyk. Telus Cup) tehoilla 11+3=14. H\xc3\xa4net palkittiin my\xc3\xb6s National Midget Championship -turnauksen arvokkaimpana pelaajana._NEWLINE_Varsinaisella QMJHL:n tulokaskaudellaan 2004\xe2\x80\x932005 Par\xc3\xa9 oli tehoilla 24+23=47 Cataractesin toiseksi paras maalintekij\xc3\xa4 ja nelj\xc3\xa4nneksi paras pistemies. Kaudella 2005\xe2\x80\x932006 h\xc3\xa4n oli tehoilla 26+48=74 joukkueen kolmanneksi paras maalintekij\xc3\xa4 ja kaudella 2006\xe2\x80\x932007 Cataractesin paras sy\xc3\xb6tt\xc3\xa4j\xc3\xa4 sek\xc3\xa4 toiseksi paras pistemies ja maalintekij\xc3\xa4 tehoilla 29+44=73. Viimeiseksi QMJHL-kaudeksi 2007\xe2\x80\x932008 Par\xc3\xa9 siirtyi Cataractesista Chicoutimi Saguen\xc3\xa9ensin riveihin. H\xc3\xa4n oli tehoilla 54+48=102 koko liigan paras maalintekij\xc3\xa4 ja kolmanneksi paras pistemies. Par\xc3\xa9 palkittiin QMJHL:n arvokkaimpana pelaajana Michel Bri\xc3\xa8re Memorial Trophylla. H\xc3\xa4nell\xc3\xa4 oli my\xc3\xb6s kauden paras teholukema +41. Par\xc3\xa9 valittiin kauden p\xc3\xa4\xc3\xa4tteeksi QMJHL:n ensimm\xc3\xa4iseen ja koko CHL:n toiseen t\xc3\xa4hdist\xc3\xb6kent\xc3\xa4lliseen.\n_START_SECTION_\nAmmattilaisura\n_START_PARAGRAPH_\nKaudeksi 2008\xe2\x80\x932009 NHL-varaamaton Par\xc3\xa9 siirtyi AHL-joukkue Grand Rapids Griffinsin riveihin, jossa tulokaskausi toi 63 runkosarjaottelussa tehot 24+24=48 sek\xc3\xa4 kymmeness\xc3\xa4 playoff-ottelussa tehot 2+2=4. H\xc3\xa4n oli runkosarjassa joukkueen toiseksi paras maalintekij\xc3\xa4 Justin Abdelkaderin kanssa sek\xc3\xa4 Griffinsin kolmanneksi paras pistemies. Par\xc3\xa9 valittiin 21. joulukuuta 2008 AHL:n viikon pelaajaksi, kuten my\xc3\xb6s noin vuotta my\xc3\xb6hemmin. Huhtikuussa 2009 h\xc3\xa4n teki kaksivuotisen tulokassopimuksen NHL-joukkue Detroit Red Wingsin kanssa. H\xc3\xa4n jatkoi pelej\xc3\xa4\xc3\xa4n Griffinsiss\xc3\xa4, joka on Red Wingsin farmijoukkue. _NEWLINE_Par\xc3\xa9 jakoi kaudella 2010\xe2\x80\x932011 tehoilla 24+30=54 Griffinsin sis\xc3\xa4isen maalip\xc3\xb6rssin toisen sijan Tom\xc3\xa1\xc5\xa1 Tatarin kanssa ja sis\xc3\xa4isen pistep\xc3\xb6rssin kolmannen sijan Jamie Tardifin kanssa. Hein\xc3\xa4kuussa 2011 h\xc3\xa4n teki kaksivuotisen jatkosopimuksen Red Wingsin kanssa. Par\xc3\xa9 ei pelannut lopulta yht\xc3\xa4\xc3\xa4n NHL-ottelua viiden Griffinsiss\xc3\xa4 viett\xc3\xa4m\xc3\xa4ns\xc3\xa4 kauden aikana. H\xc3\xa4n voitti kauden 2012\xe2\x80\x932013 p\xc3\xa4\xc3\xa4tteeksi Calder Cupin._NEWLINE_Par\xc3\xa9 siirtyi kaudeksi 2013\xe2\x80\x932014 kaksivuotisella sopimuksella SM-liigajoukkue Turun Palloseuran riveihin.  Joulukuussa 2013 h\xc3\xa4n siirtyi kuitenkin kesken sopimuskauden KHL-joukkue Metallurg Magnitogorskiin. Siirtohetkell\xc3\xa4 h\xc3\xa4n johti SM-liigan pistep\xc3\xb6rssi\xc3\xa4 tehty\xc3\xa4\xc3\xa4n 30 runkosarjaottelussa tehot 13+15=28. Par\xc3\xa9 voitti Magnitogorskissa kauden p\xc3\xa4\xc3\xa4tteeksi Gagarin Cupin. Toukokuussa 2014 h\xc3\xa4n teki kaksivuotisen jatkosopimuksen joukkueen kanssa._NEWLINE_Joulukuussa 2014 Magnitogorsk kauppasi Par\xc3\xa9n Traktor T\xc5\xa1eljabinskiin vaihdossa toisen kierroksen varausvuoroon. 11. tammikuuta 2015 h\xc3\xa4net valittiin KHL:n viikon pelaajaksi. My\xc3\xb6s kesken kauden 2015\xe2\x80\x932016 Par\xc3\xa9n KHL-seura vaihtui, kun Traktor kauppasi h\xc3\xa4net lokakuussa 2015 HC Slovan Bratislavaan vaihdossa Filip Nov\xc3\xa1kiin. Tammikuussa 2016 Par\xc3\xa9n sopimus kuitenkin purettiin ja h\xc3\xa4n teki samana p\xc3\xa4iv\xc3\xa4n\xc3\xa4 loppukauden kattavan sopimuksen TPS:n kanssa._NEWLINE_Kaudeksi 2016\xe2\x80\x932017 Par\xc3\xa9 siirtyi vuoden mittaisella sopimuksella KHL:n kroatialaisjoukkue Medve\xc5\xa1\xc4\x8dak Zagrebiin.\n_START_SECTION_\nMaajoukkueura\n_START_PARAGRAPH_\nPar\xc3\xa9 edusti Canada Qu\xc3\xa9becin joukkuetta World U-17 Hockey Challengessa vuonna 2004, jolloin h\xc3\xa4n oli joukkueen paras sy\xc3\xb6tt\xc3\xa4j\xc3\xa4 ja toiseksi paras pistemies Guillaume Latendressen j\xc3\xa4lkeen tehoilla 2+7=9. Turnaus p\xc3\xa4\xc3\xa4ttyi pronssiin.'